钦定古今图书集成/明伦汇编/氏族典/第165卷 > 《廖用贤尚友录》 > 安禄山〈子庆绪〉
## 钦定古今图书集成/明伦汇编/氏族典/第165卷 > 《廖用贤尚友录》 > 安禄山〈子庆绪〉

按《唐书安禄山传》：“禄山，营州柳城胡也。本姓康，母阿
史德，为觋，居突厥中，祷子于轧荦山而妊。及生，有光
照穹庐，野兽尽鸣，望气者言其祥，范阳节度使张仁
愿遣搜庐帐，欲尽杀之，匿而免。母以神所命，遂字轧
荦山。少孤，随母嫁安延偃，偃携以归国，与将军安道
买亡子偕来，得依其家。故道买子安节厚，德偃约两”
家子为兄弟，乃冒姓安，更名禄山。及长，忮忍多智，善
亿测人情，通《六蕃语》。张守珪节度幽州，禄山盗羊而
获，将杀之，呼曰：“公不欲灭两蕃邪？何杀我？”守珪壮其
语，释之。与史思明俱为捉生，知山川水泉处。尝以五
骑禽契丹数十人，守珪异之，稍益其兵，有讨辄克，拔
为偏将。后以平卢兵马使擢特进、幽州节度副使。御
史中丞张利贞采访河北，言禄山能，乃授营州都督、
平卢军使、顺化州刺史。天宝元年，以平卢为节度，禄
山为之使，兼柳城太守，押两蕃、渤海、黑水四府经略
使。明年入朝，奏对称旨，进骠骑大将军。又明年，代裴
宽为范阳节度、河北采访使，仍领平卢军。时宰相李
林甫嫌儒臣以战功进，尊宠间己，请专用蕃将，故帝
宠禄山益牢，群议不能轧，卒乱天下，林甫启之也。杨
贵妃有宠，禄山请为妃养儿，帝许之。其拜必先妃后
帝。帝怪之，答曰：“蕃人先母后父。”帝大悦，命与杨铦及
三夫人约为兄弟，由是禄山有乱天下意。六载，进御
史大夫。禄山计天下可取，逆谋日炽，引张通儒、李廷
坚、平洌李史鱼、独孤问俗署幕府，以高尚典书记，严
庄掌簿最，阿史那承庆、安大清、安守忠、李归仁、孙孝
哲、蔡希德、牛廷玠、向润客、高邈、李钦凑、李立节、崔干
祐、尹子奇、何千年、武令珣、能元皓、田承嗣、田干真，皆
拔行伍，署大将。绐《契丹》诸酋杀数千人，献馘阙下，帝
赐铁券，封柳城郡公，又赠延偃范阳大都督，进禄山
东平郡王。九载，兼河北道采访处置使，又求兼河东，
遂拜云中太守、河东节度使。既兼制三道，意益侈，男
子凡十一。帝以庆宗为太仆卿，庆绪鸿胪卿，庆长秘
书监。皇太子及宰相屡言禄山反，帝不信。是时国忠
疑隙已深，建言追还朝，以验厥状。禄山揣得其谋，乃
驰入谒，帝意遂安。拜尚书左仆射，诏还镇。又请为闲
厩陇右群牧等使，其军中有功位将军者五百人，中
郎将二千人。禄山还，乃反范阳，诡言奉密诏讨杨国
忠。《反书》闻，中外失色。明年正月，僭称雄武皇帝，国号
燕，建元圣武。子庆绪王，晋庆和王。郑帐下李猪儿者，
本降竖，幼事禄山谨甚，使为阉人，愈亲信。禄山腹大
垂膝，每易衣，左右共举之，猪儿为结带，虽华清赐浴，
亦许自随。及老愈肥，曲隐常疮，既叛，不能无恚惧。至
是目复盲，俄又得疽疾，尢卞躁，左右给侍，无罪辄死，
或棰掠：“何辱？”猪儿尢数，故深怨禄山。初，庆绪善骑射，
未冠，为鸿胪卿。贼僭号，嬖段夫人爱其子庆恩，欲立之。庆绪惧不立，遂定谋。至德二载正月朔夜，庆绪持
兵扈门《猪儿》入帐下，以大刀斫其腹，肠溃于床死，年
五十馀。包以毡罽，埋床下，因传疾甚，伪诏立庆绪为
皇太子，又矫称禄山，传位庆绪，乃伪尊太上皇。既袭
伪位，改载初元年。于是广平王率师东讨，李嗣业将
前军，郭子仪将中军，王思礼将后军，回纥叶护以兵
从。贼大败，引而东，庆绪走邺郡王入洛阳。贼以相州
为成安府，太守，为尹，改元天和。部党携解能、元皓、高
秀岩、王暕、宇文宽皆背贼自归。河北诸军各婴城守，
贼使蔡希德、安雄俊、安太清等以兵攻陷之。乾元元
年秋九月，帝诏郭子仪率九节度兵讨庆绪，攻卫州。
庆绪战溃走，获其弟庆和，斩于京师。贼求救于史思
明，思明趋邺。明年，王师不利，九节度奔还。思明请庆
绪歃血盟，不得已，以五百骑诣思明军。先此，思明令
军中擐甲待。庆绪至，再拜伏地谢曰：“臣不克负荷，弃
两都，陷重围，不意大王以太上皇故，暴师远来。臣之
罪，唯王图之。”思明恚曰：“兵利不利亦何事，而为人子，
杀父求位，非大逆邪？吾乃为太上皇讨贼。”顾左右牵
出斩之。庆绪数目周万志，万志进曰：“庆绪为君矣，宜
赐死。”乃并四弟缢之。思明改葬禄山，以王礼伪谥燕
刺王。禄山父子僭位，凡三年而灭。